31996D0147
L 034/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 януари 1996 година
относно сключването на Допълнителния протокол към Споразумението между Европейската икономическа общност и Република Исландия вследствие на присъединяването на Република Австрия, Република Финландия и Кралство Швеция към Европейския съюз
(96/147/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него във връзка с първото изречение на член 228, параграф 2 от него,
като взе предвид предложението на Комисията,
като има предвид, че Комисията договори от името на Общността Допълнителен протокол към Споразумението между Европейската икономическа общност и Република Исландия (1), подписано в Брюксел на 22 юли 1972 г., с оглед вземане предвид присъединяването на Република Австрия, Република Финландия и Кралство Швеция към Европейския съюз;
като има предвид, че Допълнителният протокол следва да бъде одобрен,
РЕШИ:
Член 1
Допълнителният протокол към Споразумението между Европейската икономическа общност и Република Исландия вследствие на присъединяването на Република Австрия, Република Финландия и Кралство Швеция към Европейския съюз се одобрява от името на Общността.
Текстът на Допълнителния протокол е приложен към настоящото решение.
Член 2
Председателят на Съвета се оправомощава да посочи лицето, упълномощено да подпише Допълнителния протокол от името на Общността.
Съставено в Брюксел на 22 януари 1996 година.